รอเก้อ
โดย...ทีมข่าวการเงินโพสต์ทูเดย์
15 ก.ย. 2558

โดย...ทีมข่าวการเงินโพสต์ทูเดย์
รัฐบาลจัดงานเปิดปฏิบัติการ “มาตรการส่งเสริมความเป็นอยู่ของประชาชนผู้มีรายได้น้อย และมาตรการกระตุ้นการลงทุนขนาดเล็กของรัฐบาลทั่วประเทศ” โดยเชิญ พล.อ.ประยุทธ์ จันทร์โอชา นายกรัฐมนตรี มาเป็นประธานในพิธีเมื่อวันที่ 14 ก.ย.
บิ๊กตู่ถือโอกาสระบายความในใจถึงการดำเนินนโยบายมากมายหลากหลายทั้งเรื่องการเมือง เศรษฐกิจ และสังคม แบบมุขสด ทำให้คนฟังเพลิดเพลินฟังไปขำไป
ตามกำหนดแล้ว รองนายกฯ สมคิด จาตุศรีพิทักษ์ พร้อม รมว.คลัง กับ รมว.มหาดไทย จะร่วมแถลงรายละเอียดเพื่อย้ำหัวตะปูอีกครั้ง
ห้องก็เปิดไว้รอ อาหารว่างเลี้ยงรับรองสื่อกว่าร้อยชีวิตก็ครบ แต่ก็ยังไร้เงารองฯ สมคิด จนมีเจ้าหน้าที่มาแจ้งว่ายกเลิกแถลง เพราะท่านรองฯ เกรงจะพูดซ้ำกับที่นายกฯ พูดแล้ว
ยังงั้นรองฯ สมคิดคงจะไม่ได้พูดอะไรอีกนาน เพราะนายกฯ พูดไปสามสิบกว่าประเด็นใน 2 ชั่วโมง ฮ่า ฮ่า